cyanic-selkie/wikianc huggingface dataset:
பாலை (திரைப்படம்)
பாலை சங்ககாலத் தமிழர் வாழ்வை பற்றி கூறும் ஒரு திரைப்படம் ஆகும். இது செந்தமிழன் இயக்கி 2010ல் வெளிவந்தது. இதில் நடித்த சம்மு என்னும் நாயகியை தவிர்த்து மற்ற அனைவரும் இந்த திரைப்படத்திலேயே அறிமுகமாகினர்.
கதைச்சுருக்கம்
கிமு. 3ஆம் நூற்றாண்டில் படம் தொடங்குகிறது. முதலில் ஆயர் என்னும் சங்ககால தமிழ் மக்களில் ஒரு குழுவினர் ஆய்க்குடி என்னும் வளமான ஊரில் வாழ்கின்றனர். வேற்று மொழி பேசும் வந்தேறி கூட்டமொன்று அவ்வூரில் உள்ள ஆயர்களில் பலரைக்கொன்று மீண்டவர்களை ஊரை விட்டு வெளியேற்றுகின்றனர். தப்பித்த ஆயர்கள் தங்களுக்கென முல்லைக்கொடி என்ற ஊரை உருவாக்கி வாழ்கின்றனர். அந்த ஊரில் பாலை என்னும் நில வறட்சிக்காலம் வரப்போவதாக அந்த ஊரைச்சேர்ந்த முதியவரும் கணியருமான பாலை முதுவன் கூறுகிறார். அந்த நில வறட்சிக்காலம் வந்தால் வேட்டையாடுதல், ஆநிரை மேய்த்தல், உழவு செய்தல், மீன் பிடித்தல் என நால்வகை திணைத்தொழில்களையும் செய்யாமல் பாலை நில மக்கள் செய்யும் களவு வேலை செய்தே பிழைக்க வேண்டும் என்று அவ்வூர் மக்களையும் தலைவனையும் எச்சரிக்கிறார் முதுவன். வரட்சி வருமோ என்று பயந்து முல்லைக்கொடி மக்கள் சிலர் ஆயக்குடியில் உள்ள வந்தேறி மக்களின் வணிகச்சாத்தனை கொல்கின்றனர். இது முல்லைக்கொடி தலைவனுக்கு தெரிய வர ஆயக்குடி வந்தேறிகளின் வணிகச்சாத்தனை கொன்றவர்களை கண்டித்ததுடன் வணிகச்சாத்தனின் பிணத்தை ஆயக்குடி வந்தேறிகளின் தலைவனிடம் அனுப்பி மன்னிப்பு கோருகிறார் முல்லைக்கொடித் தலைவன் விருத்திரன். மன்னித்து விட்டதாகக் கூறி நாடகமாடி இணக்கம் பேச வேறொரு இடத்துக்கு வருமாறு அழைத்து வணிகச்சாத்தனின் மீது வேலெறிந்து கொன்றவனை வணிகச்சாத்தனின் இணையாள் மூலமாகவே கொல்கிறான் வந்தேறிகளின் தலைவன் அரிமாவன். அதோடு நில்லாது முல்லைக்கொடியில் முக்கியமானவனான வளன் என்பவனை கடத்திக் கொடுமையும் செய்கிறான். தப்பித்த மற்றவர்கள் முல்லைக்கொடிக்கு செல்கின்றனர். தற்போது முல்லைக்கொடி தமிழர்களிடம் ஆயுதங்களும் கிடையாது. படை பலமும் கிடையாது. ஆனால் ஆயக்குடியை களவாடிய வேற்று மொழி பேசும் வந்தேறி கூட்டத்திடம் ஆயுதங்கள் பலவும் படைபலமும் உண்டு. அதனால் முல்லைக்கொடி தலைவன் ஆயக்குடி நோக்கி போர் சரியான முறையில் போர் தொடுக்க வேண்டும் என்று முல்லைக்கொடி மக்களிடம் கூறுகிறார். அதற்கு பாலை முதுவன் இணங்க மறுத்து சரியான முறைப்போர் சரியானவர்களிடம் தான் தொடுக்க வேண்டும். இணக்கம் பேசுவதாக கூறி முதுகில் குத்திய வந்தேறி கூட்டத்திடம் சூதுடன் தான் போர் தொடுக்க வேண்டும் என்று தலைவனையும் மக்களையும் எச்சரித்து அதற்கான திட்டத்தையும் பயிற்சியையும் அளிக்கிறார்.
அத்திட்டத்தின் படி முல்லைக்கொடி மக்கள் தங்கள் மக்களில் யாரையும் இழக்காமல் வளனையும் மீட்கின்றனர். ஆயக்குடி வந்தேறிகளின் ஆநிரைகளை கவர்கின்றனர். இறுதியான போரில் ஆயக்குடி வந்தேறிகள் அனைவரும் அழிய முல்லைக்கொடி தமிழர்களின் தலைவனும் வந்தேறிகளின் தலைவனும் மட்டும் என்ன ஆனார்கள் என்று தெரியாமல் தப்பித்த சில முல்லைக்கொடி மக்கள் ஆயக்குடியில் மீண்டும் வாழ்கின்ற்னர்.
ஆதாரம்
பகுப்பு:2010 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:வரலாற்றுத் தமிழ் திரைப்படங்கள் பகுப்பு:போர் திரைப்படங்கள்
கூத்தூர் தருமபுரீசுவரர் கோயில்
கூத்தூர் தருமபுரீசுவரர் கோயில் நாகப்பட்டினம் மாவட்டத்தில் உள்ள சிவன் கோயிலாகும்.
இறைவன், இறைவி
இங்குள்ள இறைவன் தருமபுரீசுவரர், இறைவி தர்மசம்வர்த்தினி என்னும் அறம் வளர்த்த நாயகி. தருமன் இத்தலத்தில் உள்ள லிங்கத்திருமேனியை நிறுவி தன்னுடைய உடன்பிறந்தாரோடு வழிபட்டதால் மூலவர் தருமபுரீசுவரர் என்ற பெயர் பெற்றதாகக் கூறுவர்.
அமைப்பு
மேற்கு நோக்கி அமைந்துள்ள இக்கோயிலின் உள்ளே குளம் உள்ளது. அம்மன் சன்னதி தனியாக உள்ளது. தல மரமாக வில்வ மரம் காணப்படுகிறது.
வெளியிணைப்புகள்
பகுப்பு:நாகப்பட்டினம் மாவட்டத்திலுள்ள சிவன் கோயில்கள்
கண்ணூறு பொம்மைகள்
கண்ணூறு பொம்மைகள் என்பது பல்வேறு தென்னிந்தியர்கள் வீடுகள் அல்லது அலுவலகங்களில் வைக்கப்பட்டுள்ள பொம்மைகளாகும். இவை கண்ணூறுகளை தவிர்க்கும் பொருட்டு தொங்கவிடப்படுகின்றன. இவை திருஷ்டி பொம்மைகள் என அழைக்கப்படுகின்றன.
திருஷ்டி பூத பொம்மை
கண்ணூறு பூத பொம்மை அல்லது திருஷ்டி பூத பொம்மை என்பது அரக்கர் தலை பொம்மையை குறிக்கும்.
தடித்த புருவமும், முறுக்கிய மீசையும், கோரைப்பற்களுடன் நாக்கினை தொங்கவிட்டுக் கொண்டிருக்கும் இரண்டு கொம்புகளை கொண்ட அரக்கர் உருவினை கண்ணூறு பூதமாக பயன்படுத்துகின்றனர். சைவர்களின் வீடுகள் திருநீறு அணிந்த பூத பொம்மையும், வைணவர்களின் வீடுகளில் திருமண் அணிந்த பூத பொம்மையும் காணப்படுகின்றன.
பார்ப்பதற்கு அசுரர்கள் போல் இருக்கும் இவை அந்த இடங்களை கண்ணூறில் இருந்து அல்லது தீய சக்திகளில் இருந்து பாதுகாக்கும் என்று சிலரால் நம்பப்படுகிறது. இந்தியாவின் பல பகுதிகளிலும், உலகின் அனைத்து பண்டைய நாகரீகங்களில் இந்த வழக்கம் வேறு வேறு வழிமுறைகளில் உள்ளது.
கண்ணேறு பொம்மையின் சிறப்பு
கண்ணேறு பொம்மை ( தமிழ் ), திருஷ்டி கோம்பே ( கன்னடம் ) அல்லது திருஷ்டி பொம்மா ( தெலுங்கு ) என்பது தென்னிந்தியாவில் பரவலாக காணப்படும் பொம்மை வடிவில் தொங்கவிடப்படும் ஒரு தாயத்து ஆகும். பார்ப்பவரை பயமுறுத்தும் பண்புகளைக் கொண்டிருப்பதால், இந்த பொம்மைகள் முக்கியமாக கட்டுமான தளங்கள், வீடுகள், குடியிருப்பு கட்டிடங்கள் மற்றும் வாகனங்களில் தொங்கவிடப்படுகின்றன,  தீய சக்திகளில் இருந்து வரும் தீமைகளை மற்றும் தீங்குகளை தடுக்கும் நோக்கம் கொண்ட இந்த உருவங்கள் கருணையுள்ள அசுரர்களாகக் கருதப்படுகிறார்கள் , மனிதர்களை பயமுறுத்தும் நோக்கில் அல்லாமல், தீய எண்ணங்களையும் தீங்கிழைக்கும் சக்திகளை பயமுறுத்துவதற்கு அச்சுறுத்தும் தோற்றத்தில் இந்த உருவங்கள் இடம்பெற்றுள்ளனர். புராதான அரக்கர்களை போன்ற பண்டைய கிரேக்கத்தின் பெரும்பாலும் சிவப்பு, மஞ்சள் அல்லது பச்சை தலைகள், அலங்கார அகன்ற, விழித்து பார்க்கும் கண்கள், மீசையுடைய முகமூடிகள் போன்றவைகள் இந்திய மாநிலங்களான தமிழ்நாடு, கர்நாடகா , தெலுங்கானா , ஆந்திரப் பிரதேசம் மற்றும் புதுச்சேரி யூனியன் பிரதேசங்களில் பரவலாக காணப்படுகின்றன. கெட்ட எண்ணங்களின் தொடர்ச்சியான தாக்குதலே கண்ணேறு என்பதாகும்.
சூசன் பாயில்
சூசன் பாயில் (1961 ஆம் ஆண்டு ஏப்ரல் மாதம் பிறந்தார்) /} என்பவர் ஸ்காட்லாந்து நாட்டைச் சேர்ந்த ஓர் பாடகர் ஆவார். இவர் 2009 ஆம் ஆண்டு ஏப்ரல் மாதம் 11 திகதி அன்று பிரிட்டன்ஸ் காட் டேலண்ட் என்ற நிகழ்ச்சியில் போட்டியாளராக பங்கேற்று ஐ ட்ரீம்டு அ ட்ரீம் என்ற பாடலை பாடினார். இதன் மூலம் அவர் சர்வதேச அளவில் மக்கள் கவனத்தைக் கவர்ந்தார்.Les Misérables
பாயிலின் முதல் ஆல்பம் (இசைத் தொகுப்பு) ஐ ட்ரீம்டு அ ட்ரீம் ஆகும். இது 2009 ஆம் ஆண்டு நவம்பர் 23ம் தேதி வெளியிடப்படுவதாக இருந்தது. இந்த ஆல்பம், அமேசானின் விற்பனைக்கு முன் அதிகம் விற்கும் சிறந்த பாடல் தொகுப்பாக ஆகியது. "அதன் முதல் பாடல் ஜாகர்/ரிசர்ட்ஸ் பாடலான “வைல்ட் ஹார்ஸஸ்” இன் ஒரு நகலாகும். "யூ வில் சீ," "ஐ ட்ரீம்டு அ ட்ரீம்," "மெமரி," மற்றும் "க்ரை மீ அ ரிவர்" ஆகிய பாடல்களும் இந்த ஆல்பத்தில் இடம்பெறும் என்று எதிர்பார்க்கப்படுகிறது.
ஆரம்பகால வாழ்க்கை
சூசன் பாயில் பிளாக்பார்ன், வெஸ்ட் லூதியன் ஸ்காட்லாந்தில் பிறந்தார்கள். அவருடைய பெற்றோர் பேட்ரிக் பாயில் மற்றும் பிரிஜ்ஜெட் ஆவர். பேட்ரிக் சுரங்கத் தொழிலாளியாகவும், இரண்டாம் உலகப் போரில் பங்கேற்றவராகவும் மற்றும் பிஷப்ஸ் பிலேய்ஸில் பாடகராயிருந்தவரும் ஆவார். அவருடைய தாயான பிரிஜ்ஜெட் ஒரு சுருக்கெழுத்து தட்டச்சுப் பணியாளராக இருந்தார். இருவரும் கவுண்ட்டி டோனகல், அயர்லாந்திலிருந்து குடிபெயர்ந்து வந்தவர் ஆவர். அவருடைய குடும்பத்தில் நான்கு சகோதரர்களும் ஆறு சகோதரிகளும் உள்ளனர். அவர்கள் எல்லோரையும் விட இவர் இளையவராவார்.
பாயிலுடைய தாய்க்கு 47 வயதாயிருக்கும்போது இவர் பிறந்தார். அந்த கடினமான பிறப்பின்போது, பாயில் சிறிது நேரத்திற்கு பிராணவாயு இல்லாமல் தவித்தார். பிற்பாடு கற்றல் சிரமங்கள் நோய்க்கூறு இருப்பதற்காக அறியப்பட்டார். பாயில் குழந்தையாயிருந்த போது சண்டையிடப்பட்டதாகவும், பள்ளியில் அவரை “ஏமாந்த சூசி” என்று அனைவரும் கேலி செய்ததாகவும் கூறினார்.
பள்ளியை வெகு குறைவான கல்வித்தகுதிகளுடன் முடித்து, அவருடைய வாழ்க்கையில் முதல் முறையாக ஒரு பயிற்சி பெறும் சமையல் பணியாளராக வெஸ்ட் லோதியன் கல்லூரியில் ஆறு மாதங்கள் பணியாற்றினார் மேலும் அரசாங்க பயிற்சி திட்டங்களில் பங்கேற்றார். தொழில்ரீதியிலான பாடகர்களின் பாடல்களைக் கேட்க அவர் நாடகக் கூடத்திற்குச் செல்வார், பல உள்ளூர் இடங்களில் பாடினார்.
ஆரம்பகால பாடல்கள்
பாய்ல், குரல் பயிற்சியாளர் ஃப்ரெட் ஒ’நீலிடமிருந்து பாடல் பயிற்சி பெற்றார். அவர் எடின்பர்க் நாடக பள்ளியில் பயின்று எடின்பர்க் கலைத் திருவிழாவில் பங்கேற்றார். பிரிட்டன்ஸ் காட் டேலண்ட்டிற்கு முன்பு, கிறித்தவ ஆலயத்தில் பாடுதல் மற்றும் கரியோகே (இசையுடன் பாடுவது) மதுபான கடைகளில் பாடுதல் ஆகியவை அவருக்கு இருந்த முக்கியமான அனுபவமாகும். அவர் பலமுறை மை கைண்ட் ஆஃப் பீப்பல் என்ற நிகழ்ச்சியிலும் ஒத்திகை செய்திருந்தார். அவர் நெடுங்காலமாக அவருடைய பாரிஷ் ஆலயத்தின் நாக் ஷ்ரைன், கவுண்டி மாயோ, அயர்லாந்து திருப்பயணங்களில் பங்கேற்று அங்கு மரியன் பெஸிலிக்காவில் பாடியிருக்கிறார்.
“த வே வி வேர்” மற்றும் “ஐ டோண்ட் நோ ஹௌ டு லவ் ஹிம்” ஆகியவை அவர் ஆண்டாண்டுகளாக பாடி வந்த பாடல்களில் அடங்கும். ஆங்கில நாளிதழ்கள் (டாப்லாய்டு) அவருடைய ஆரம்பகால நிகழ்ச்சிகளின் “தனிப்பட்ட” நிகழ்படப்பிடிப்புகளை வைத்திருப்பதாக குறிப்பிடுகின்றனர். 1995 ஆம் ஆண்டில் ஈஸ்ட் கில்ப்ரிடில் ஒலிம்பியா ஷாப்பிங்க் செண்டரில் நடைபெற்ற மைக்கேல் பாரிமோரின் மை கைண்ட் ஆஃப் பீப்பிலுக்கான அவருடைய திறன் ஆய்வு படமெடுக்கப்பட்டது. அக் கலைப்பிரியர் எடுத்த நிகழ்படத்தில், பாரிமோர் பாயிலை கேலி செய்வதில் அதிக ஆர்வம் காட்டுவதாக தெரிகிறது.
1999 ஆம் ஆண்டில் ஒரு வெஸ்ட் லோதியன் பள்ளியில் ஆயிரமாண்டை அனுசரிப்பதற்காக, பாயில் ஒரு கருணை நிதியளிப்பு(சேரிட்டி) குறுந் தகடுக்காக ஒரு பாட்டைப் பதிவு செய்தார். மியூசிக் ஃபார் எ மில்லினியம் செலபிரேஷன், சௌண்ட்ஸ் ஆஃப் வெஸ்ட் லோதியன் என்ற குறுந் தகடின் 1000 பிரதிகள் மட்டுமே அச்சிடப்பட்டன. வெஸ்ட் லோதியன் ஹெரால்ட் அண்ட் போஸ்டில் ஒரு ஆரம்ப விமர்சனம், பாய்ல் பாடிய “க்ரை மீ எ ரிவர்” என்ற பாட்டு “உள்ளத்தை உருக்குவதாக” உள்ளது. “இந்த குறுந் தகடை நான் வாங்கியதிலிருந்து என்னுடைய சிடி பிளேயரில் திரும்ப திரும்ப ஓடிக்கொண்டே இருக்கும்” என்று கூறியது. . அவர் முதன் முதலில் தொலைக்காட்சியில் தோன்றினதற்கு பிறகு, இந்தப் பதிப்பு இணையத்தளத்தை எட்டினது. நியு யார்க் போஸ்டு, பாய்ல் ஒரு “ஒரு நாள் அற்புதம் கிடையாது” என்று கூறியது. ''ஹலோ! என்ற வார இதழ்,'' ஒரு பாடும் நட்சத்திரமாக இந்த பாடல் "அவருடைய அந்தஸ்தை உறுதிப்படுத்தியது” என்று கூறினது.
1999 ஆம் ஆண்டு பாயில், அவரின் சேமிப்பு அனைத்தையும் கொண்டு ஒரு தொழில்நிலையெட்டும் செயல்விளக்க (டெமோ) ஒலிநாடாவை உருவாக்கினார். அதன் பிரதிகளை பிற்பாடு பதிவு நிறுவனங்களுக்கும், வானொலி திறமை போட்டிகளுக்கு, உள்ளூர் மற்றும் தேசிய தொலைக்காட்சிக்கு அனுப்பிவைத்தார். இந்த ஒலிநாடாவில் “க்ரை மீ அ ரிவர்” மற்றும் “கில்லிங்க் மீ சாஃப்ட்லி விட்த் ஹிஸ் சாங்க் என்ற பாடல்கள் அவரே பாடின பதிப்புகள் உள்ளடங்கியிருந்தது. இதுவும் அவருடைய திறன் ஆய்வுக்கு பின்பு தான் இணையத்தளத்தில் ஏற்றப்பட்டது.
பாயில், பல உள்ளூர் பாட்டு போட்டிகளில் பங்கேற்று வெற்றி பெற்றார். இதற்கு பிறகு, அவருடைய தாயார் அவரை பிரிட்டன்ஸ் காட் டேலண்ட் என்ற போட்டியில் பங்கேற்க வற்புறுத்தினார். அந்த போட்டியில் அவருடைய பாரிஷ் ஆலயத்தில் இருக்கும் பார்வையாளர்களை விட அதிகமான பார்வையாளர்கள் இருப்பார்கள் என்கிற சவாலும் இருந்தது. த எக்ஸ் ஃபேக்டர் என்ற போட்டியில் அனைவரும் தங்களுடைய முகத் தோற்றங்களுக்காக தேர்ந்தெடுக்கப்படுவதாக பாயில் நம்பினதால் அந்த போட்டியின் திறன் ஆய்வில் அவர் பங்குகொள்ளவில்லை மற்றும் பிரிட்டன்ஸ் காட் டேலண்ட் நிகழ்ச்சியிலும் செல்லுவதற்கான அவருடைய திட்டத்தை அவர் ஏறக்குறைய கைவிட்டுவிட்டார் என்று அவருடைய முன்னாள் பயிற்சியாளரான ஒ’நீல் கூறினார். “அவர் மிகவும் வயது சென்றவர் மட்டும் இல்லாமல் அது இளைஞர்களுக்கான விளையாட்டு” என்று அவர் கருதினார். அவர் திறன் ஆய்வுக்கு செல்லவேண்டுமென்று ஒ’நீல் அவரை வற்புத்தினார். அவருடைய தாயின் இறப்பு, பிரிட்டன்ஸ் காட் டேலண்ட் என்ற போட்டியில் அவர் பங்கேற்ற தூண்டுதலாக இருந்தது. இசையில், ஒரு வாழ்க்கைத் தொழிலை தொடங்கி, அவருடைய தாய்க்கு அஞ்சலி செலுத்த விரும்பியதாக, பாயில் கூறினார். அந்த நிகழ்ச்சியில் அவர் பாடினது தான் முதல் முறையாக அவர் பொது இடங்களில் பாடியதாகும்.
தனிப்பட்ட வாழ்க்கை
பாயில் அவருடைய நான்கு-படுக்கையறையுள்ள பொது வீட்டமைப்பில் (கவுன்சில் ஹௌசிங்க்), அவருடைய 10-வயது பூனையான பெப்புல்ஸுடன் தான் இன்னும் வாழ்ந்துகொண்டிருக்கிறார்.
அவருடைய தந்தை, 1990 ஆம் ஆண்டுகளில் இறந்துவிட்டார். அவருடன் பிறந்தவர்கள் வீட்டை விட்டு சென்றுவிட்டார்கள். பாயில் திருமணம் செய்து கொள்ளாமல், அவருடைய 91 வயதுள்ள முதிர்ந்த தாயாரை, 2007 ஆம் ஆண்டில் மரிக்கும் வரை பராமரித்து வந்தார். இதிலிருந்து அவருகென்று அவர் எந்த நேரத்தையும் செலவிடவில்லை என்பது புரிகிறது. பிரிஜ்ஜட் பாயில் இறந்த போது, அவருடைய மகள் “மூன்று அல்லது நான்கு நாட்களுக்கு வெளியே வரவில்லை, கதவைத் திறக்கவில்லை மற்றும் தொலைபேசி எடுக்கவில்லை” என்று பக்கத்து வீட்டில் வசிக்கும் ஒருவர் கூறினார்.
பாயில் பிளாக்பர்னில், அவர் லேடி ஆஃப் லூர்த்ஸ் என்ற ஆலயத்தில், ஒரு தன்னார்வலராக மிகவும் ஆர்வத்துடன் பணியாற்றி வருகிறார். ஆலயத்திற்கு வரும் வயது முதிர்ந்தவர்களை அவர்களுடைய வீட்டிற்கே போய்ச் சந்திப்பார்.
பிரிட்டன்ஸ் காட் டேலண்ட்
ஆகஸ்ட் 2008 ஆம் ஆண்டில், பாயில், பிரிட்டன்ஸ் காட் டேலண்டின் மூன்றாவது தொடரில் நடத்தப்பட்ட, திறன் ஆய்வில் பங்கேற்பதற்காக விண்ணப்பித்திருந்தார். கிளாஸ்கோவில், ஒரு ஆரம்பக்கட்ட திறன் ஆய்வு நடத்தப்பட்டது. அதன் பின்பு அவர் ஏற்றுக்கொள்ளப்பட்டார். பாயில் அந்த நகரத்தின் கிளைட் ஆடிட்டோரியத்தில் பிரிட்டன்ஸ் காட் டேலண்டில் முதல் முறையாக தோன்றியபோது, இசை நாடக பாடகியான எலியன் பேஜை போன்றே இசை வாழ்க்கையில் வெற்றியடைய வேண்டுமென்று விரும்பியதாகக் கூறினார். பாயில், லெஸ் மிஸரபில்ஸ் என்ற இசை நாடகத்திலிருந்து “ஐ டிரீம்ட் எ டிரீம்” என்ற பாடலை, பிரிட்டன்ஸ் காட் டேலண்டின் மூன்றாவது தொடரின் முதல் சுற்றில் பாடினார். அது 2008ம் ஆண்டு ஏப்ரல் 11ம் தேதி ஒளிபரப்பப்பட்டது. அதை 10 மில்லியனுக்கும் அதிகமானோர் கண்டுகளித்தனர். அமாண்டா ஹோல்டன் பார்வையாளர்களின் கேலிக்குரிய மனப்பான்மையை கோடிட்டு காட்டினார். பாயிலின் பாடலைக் கேட்டதும் “ வாழ்க்கையிலேயே மிகப்பெரிய அறைக்கூவலை அடைந்ததாக” கூறி வியந்தார்.
இந்த பாடல் மிகவும் பரவலாக செய்தியாக்கப்பட்டு, யூ ட்யூபில் (YouTube) பல இலட்சக்கணக்கான மக்களால் பார்க்கப்பட்டது. இது போன்ற ஒரு வரவேற்பைப் பார்த்து பாயில் “அப்படியே அசந்து போய்விட்டார்கள்”. பிரிட்டன்ஸ் காட் டேலண்டின் ஆரம்பத்தில், அவருடைய தோற்றத்தின் காரணத்தினால், பார்வையாளர்கள் அவர்களுக்கு எதிராக இருந்ததை பாயில் அறிந்திருந்தார். எனினும் அவர் அவருடைய தோற்றத்தை மாற்றிக்கொள்ள மறுத்துவிட்டார். இந்த தொலைக்காட்சி நிகழ்ச்சிக்கு பின்பு, பேஜ் பாய்லுடன் ஒரு டூயட் பாடுவதற்கான விருப்பத்தை தெரிவித்திருக்கிறார். மேலும் “கனவுள்ள ஒவ்வொருவருக்கும் பாயில் ஒரு முன்மாதிரி” என்றழைத்திருக்கிறார். பாய்லின் “ஐ ட்ரீம்ட் எ ட்ரீம்” என்ற பாடலுக்குப் பிறகு வான்கூவர் தயாரிப்பான லெஸ் மிஸரபெல்ஸின் டிக்கெட் விற்பனை அதிகரித்திருக்கிறது. லெஸ் மிஸரபெல்ஸ் என்ற இசை நாடகத்தின் தயாரிப்பாளரான கேமரூம் மெக்கிண்டாஷ், அந்த பாடல் “மெய்ச்சிலிர்ப்பதற்காவும் கிளர்ச்சியூட்டுவதாகவும்” இருப்பதாகப் பாராட்டியுள்ளார்.
அறை-இறுதிக்கு முன்னேறிய 40 பாடகர்(குழு)களில் இவரும் ஒருவராவார். 2009 ஆம் ஆண்டு மே 24ம் தேதி அன்று, பாயில், முதல் அரை-இறுதியில் கடைசியாகப் பங்கேற்று, கேட்ஸ் என்ற இசை நாடகத்தில் உள்ள “மெமரி” என்ற பாடலை பாடினார். பொது ஓட்டில், அவருடைய பாடலுக்குத் தான் மிகவும் அதிகமான ஓட்டுகள் கிடைத்தன. இதன் மூலம் அவர் இறுதிப் போட்டிக்கு முன்னேறினார். இறுதிச் சுற்றில் அவர் தான் வெற்றி பெறுவார் என்று எல்லாரும் நினைத்திருந்தார்கள். ஆனால் டைவர்சிட்டி முந்திக்கொண்டது. இவர் இரண்டாவது இடத்தைப் பெற்றார். 17.3 மில்லியன் TV பார்வையாளர்கள் அந்த நிகழ்ச்சியைப் பார்த்தனர். இது ஒரு சாதனையானது.
மருத்துவமனையில் நேரம் கழித்தல் மற்றும் BGT சுற்றுப்பயணம்
பாயிலுடைய ஒழுங்கற்ற நடத்தைக் குறித்தும் அவருடைய மனநிலையைக் குறித்தான ஊகங்களையும் ஊடகப் புகார் குழு (PCC) கரிசனைகளைத் தெரிவித்து வந்தது. இது ஊடக நடத்தைக் கோட்பாட்டின் விதி 3 (தனிமை) குறித்து பதிப்பாசிரியர்களுக்கு நினைவூட்டினது. இறுதிப் போட்டிக்கு அடுத்த நாள் பாயில் லண்டனில் த பிரையரி என்ற தனியார் மனநல சிகிச்சை மையத்தில் சேர்க்கப்பட்டார். “சனிக்கிழமை இரவுக் காட்சிக்குப் பின்பு, சூசன் களைப்புற்று உணர்ச்சிப் பூர்வமாக மிகவும் தொய்வுற்றிருக்கிறார்” என்று டாக்பேக் தேம்ஸ் விவரித்தது. மருத்துவமனையில் அவர் சேர்க்கப்பட்டது, எல்லோருடைய கவனத்தையும் ஈர்த்தது. அவருக்கு, இங்கிலாந்தின் பிரதம மந்திரி கார்டன் பிரௌன் நல்வாழ்த்துகள் தெரிவித்தார். BGT சுற்றுப்பயணத்தில் கலந்துக்கொள்வதற்கு வசதியாக பாயிலின் ஒப்பந்தக் கடமையை விடுவிப்பதற்கு, கோவல் முன்வந்தார். “கடந்த 7 வாரங்களாக அவர் ஓயாமல் அலைகழிக்கப்பட்டதன் காரணத்தினால் அது அவர்களை பாதித்திருக்கிறது. [...ஆனால்...] அவர்களுடைய கனவு இன்னமும் நீடித்துக் கொண்டிருந்தது” என்று அவருடைய குடும்பத்தினர் கூறினார்கள். அவர் வெள்ளை மாளிகையில் சுதந்திர தின கொண்டாட்டங்களுக்காக அழைக்கப்பட்டிருந்தார்.
பாயில் சிகிச்சைமையத்தில் சேர்க்கப்பட்டு, ஐந்து நாட்கள் வரை அங்கிருந்தார். அதற்கு பிறகு அவர் அங்கிருந்து புறப்பட்டு BGT சுற்றுப்பயணத்தில் கலந்துகொள்வதாகச் சொல்லிவிட்டு சென்றுவிட்டார். "எனினும், அவர் ஒத்திகைகளுக்கு வர மறுத்துவிட்டார். அவருடைய “முதல் ஆல்பமிற்காக (பாடல் தொகுப்பு) தன்னுடைய குரலை பாதுகாத்துக்கொள்வதற்காக” பாயிலுக்கு அட்டவணைப்படுத்தப்பட்டிருந்த 23 ஐக்கிய ஒன்றியஇடங்களில், வெகு சிலவற்றில் மட்டுமே, அவர் பாட விரும்புவதாக தெரிவித்திருக்கிறாரென்று டெய்லி டெலிகிராஃப் அறிவித்தது.
ஆல்பம் மற்றும் அமெரிக்க இசைச் சுற்றுப்பயணம்
பாயிலின் முதல் ஆல்பமான ஐ ட்ரீம்டு அ ட்ரீம், 2009 ஆம் ஆண்டில் நவம்பர் 23 ஆம் தேதி வெளியிடப்படும். “வைல்ட் ஹார்சஸ்” (அவருடைய முதல் பாடலாக திட்டமிடப்பட்டுள்ளது), “யூ வில் ஸீ”, “ஐ ட்ரீம்டு அ ட்ரீம்”, "மெமரி" மற்றும் “க்ரை மீ அ ரிவர்” ஆகிய பாடல்கள் அந்த ஆல்பமில் இவரால் பாடப்படும். இந்த ஆல்பம் வெளிவந்தப் பிறகு Amazon.com ன் விற்பனைக்கு-முன் அதிகம் விற்பனையாகும் ஆல்பமானது. இந்த ஆல்பம் வெளியிடுவதற்கு முன்னோடியாக, பாயில் ஒரு அமெரிக்க இசைச் சுற்றுப்பயணத்தை நவம்பரில் மேற்கொள்வார்.
ஊடகங்களின் தாக்கம்
பாயில் இவ்வளவு துரிதமாக புகழ்ச்சியின் உச்சக்கட்டத்தை அடைய, யூ டியூப், ஃபேஸ்புக் மற்றும் டுவிட்டர் போன்ற இணையத்தளங்கள் இன்றியமையாதவையாக இருந்தன: அவருடைய திறன் ஆய்வுக்கான மிகவும் பிரபலமான யூ டியூப் நிகழ்படம், வெளியிட்ட முதல் 72 மணி நேரங்களில் 2.5மில்லியன் மக்களால் பார்க்கப்பட்டது. அந்த நிகழ்ச்சிக்கு அடுத்த நாளில், டிக் என்ற இணையத்தள செய்தியில், இந்த யூ டியூப் நிகழ்படம் தான் அதிகமாக பேசப்பட்டிருந்தது. அதே வீடியோ ரெட்டிட்டில் மிகவும் பிரபலமானதாக மதிப்பிடப்பட்டதால், அந்த இணையத்தளத்தின் முதல் பக்கத்தில் அது போடப்பட்டது. ஒரு வாரத்திற்குள் அந்த திறன் ஆய்வு நிகழ்ச்சி ஒரு இணையத்தள சாதனையாக 66 மில்லியன் முறைக்கு மேல் பார்க்கப்பட்டது. விக்கிப்பீடியாவில் அவருடைய வாழ்க்கை வரலாற்றை பற்றிய கட்டுரை ஏறக்குறைய அரை மில்லியன் முறைகள் பார்க்கப்பட்டது. ஒன்பது நாட்களுக்குள் 20 வெவ்வேறு இணையத்தளங்களில் மொத்தம் 103 மில்லியன் நிகழ்படங்கள் பார்க்கப்பட்டது. ஒரு குறுகிய நேரத்தில், பலதரப்பட்ட உணர்ச்சிகளின் சங்கமமாக “இணையத்தளத்திற்கு மிகவும் பொருந்தியதாக” படக்காட்சி இருந்ததால் யூ டியூபில் அவர் பிரபலம் அடைந்திருக்கலாம் என்று த லாஸ் ஏஞ்சல்ஸ் டைம்ஸ் எழுதியது.
உலகம் முழுவதிலும் உள்ள செய்தித்தாள்கள் பலவற்றில் (சீனா, பிரேசில் மற்றும் மத்திய கிழக்கு  ஆகியவை இவற்றுள் அடங்கும்) பாயிலுடைய பாடலைக் குறித்து கட்டுரைகள் எழுதப்பட்டன. த சன் என்ற ஆங்கிலேய சிற்றிதழ், முதல் தொடரின் வெற்றியாளரைக் குறிக்கும் வகையில், அவருக்கு “பாலா பாட்ஸ்” என்ற செல்லப் பெயரை அளித்தது. அமெரிக்க ஒன்றியத்தில் உள்ள விமர்சகர்கள் பலர், பாயிலுடைய நிகழ்வுக்கும் பால் பாட்ஸுடைய மேடை நிகழ்ச்சிக்கும் இடையே உள்ள ஒப்புமைகளைக் கண்டனர். “பிரிட்டனுடைய புதிய பாப் பரபரப்பு” என்று ABC நியூஸ் அவர்களை புகழ்ந்து, அதன் கேளிக்கை பகுதியில், பாயிலை “சைமன் கோவலின் வாயை மூடிய பெண்மணி” என்று தலைப்பிட்டது.
தோற்றத்தை வைத்து எடை போடுதல்
நிகழ்ச்சியின் தயாரிப்பாளர்கள், இந்த கதையின் சாத்தியமான வலிமையை நம்பி பாயிலை வேண்டுமென்றே ஆரம்ப எதிர்ப்பைத் தூண்டும் அளவுக்கு முன்வைத்திருப்பார்கள் என்று த ஹஃப்டிங்க்டன் போஸ்ட் என்ற இதழ் குறிப்பிட்டது. த ஹெரால்ட் பாயிலுடைய கதையை ஒரு நவீன உவமையாக எடுத்துக் காட்டி, வெளித்தோற்றத்தை வைத்து ஒருவரை எடை போடும் மக்களின் இயல்பிற்கு கண்டனம் தெரிவிப்பதாகக் குறிப்பிட்டது. வெளித்தோற்றம் மற்றும் அவைக்குமுன் வழங்குதல் ஆகியவற்றில் ஊறிப்போன ஒரு சமுதாயத்தில், பாயிலுடைய நிகழ்ச்சி திறமை மற்றும் கலையுணர்வுக்கு கிடைத்த வெற்றி என்று எண்டர்டெயின்மெண்ட் வீக்லி கூறியது. அவருடைய தொடக்க நடத்தையும் எளிமையான தோற்றமும், பார்வையாளர்கள் “ஒரு வாத்தைப் போல அவர் கத்தப்போவதை” எதிர்பார்க்க வைத்தது என்று த வாஷிங்க்டன் போஸ்ட் குறிப்பிட்டது. வெற்றி பெறவே எதிர்பார்க்கப்படாத ஒருவர், இகழப்பட்டும் தாழ்த்தப்பட்டும், பிறகு எதிர்பாராத ஒரு வெற்றியில் மகிழ்ச்சி கொள்வது, இலக்கியத்தில் காணும் ஒரு பொதுவான உருவகம் ஆகும். மேலும் பார்வையாளர்களுடைய மிகக் குறைந்த எதிர்பார்ப்பும், அதைத் தொடர்ந்து பாயிலுடைய கவர்ந்திழுக்கும் பாடும் காட்சியும், தொலைக்காட்சிக்கு மிகவும் ஏற்றதாய் அமைந்துவிட்டது என்று நியுயார்க்கின் நாளிதழான டெய்லி நியூஸ் கூறியது.
‘பெண்ணிய’ கருத்து
த கேதரிங்க் நோட்டிற்கான இசை விமர்சகர் ஆர்.எம். கேம்ப்பெல் பாயிலை எல்லா ஃபிட்ஜெரால்டு என்பவரோடு ஒப்பிட்டு, “ஒரு பெண் அழகாக இல்லையென்றால் ஒரு வாழ்க்கைத் தொழிலை அமைப்பது மிக, மிக கடினம்” என்று குறிப்பிட்டார். ஹஃபிங்க்டன் போஸ்டில் மற்றொரு கட்டுரையில் லெட்டி காட்டின் பொக்ரெபின், மக்கள் “வருடக் கணக்கில் வீணாய் போன ஆற்றலுக்காக” அழுதாலும், பாயிலின் பாடல் நிகழ்வு “ஒரு குறிப்பிட்ட வயதடைந்த” ஒரு பெண், நடுத்தர வயதடைந்த பெண்களை ஒதுக்கித் தள்ளும் இளைய தலைமுறை மீது, எடுத்த ஒரு வெற்றியாகும் என்று எழுதினார். த கார்டியனில் டான்யா கோல்ட் எழுதும் போது, பாயிலுக்கு எதிரான எதிர்மறை வரவேற்புக்கும், பால் போட்ஸுக்கு கிடைத்த ஏறக்குறைய நடுநிலை வரவேற்புக்கும் இடையேயான வித்தியாசத்திலிருந்து, சமுதாயம் ஒரு பெண் திறமையுடையவராயிருந்தால் அழகாக இருக்க வேண்டுமென்று எதிர்பார்க்கிறது. ஆனால் அதுபோன்று ஆண்களிடமிருந்து எதிர்பார்ப்பதில்லை என்பதைச் சுட்டிக்காட்டினார். லாஸ் ஏஞ்சல்ஸ் குரல் பயிற்சியளிப்பவரான எரிக் வெட்ரோ, “இவர் ஒரு தீண்டுதலுக்கறிய கற்பனைக் கடவுள் போலல்லாமல், அன்றாட பெண்மணியாக இருப்பதனால் ஒருவேளை மக்கள் அவருக்கு பதிலளிக்கிறார்கள் போல” என்றுச் சொல்லி வியந்தார்.
இதழியலாளர் சார்லீ ப்ரூக்கர் அவருடைய BBC ஃபோர் நிகழ்ச்சி நியூஸ்வைப்பின் தொடர் இறுதியில், “நம்முடைய பின்னோக்கிச் செல்லும், வெளித்தோற்றத்தை-நம்பிக் கிடக்கும் கலாச்சாரம், அதனோடு வெளிப்படையான சூழ்ச்சியுடன் கையாளும் VT, அவரை ஒரு நகைப்பிற்குரிய தோல்வியாளராக தான் கொண்டு வந்தது. சூசன் பாயில் பாடியது, மிகவும் பேசப்படுகிற ஒரு சம்பவமாக மாறியது. அதன் காரணம், பார்ப்பதற்கு அவ்வளவு அழகாக இல்லாத பெண்கள், எந்த ஒரு திறனையும் வெளிப்படுத்துவது அருவெறுக்கத்தக்க விந்தையாகவே பார்க்கப்படுகிறது” என்று சலித்துக்கொண்டார்.
நவீன குறும்புக் காட்சி
விமர்சகர்கள் பிரிட்டன்ஸ் காட் டேலண்ட் என்ற நிகழ்ச்சியை விக்டோரியன் குறும்புக் காட்சி நவீன நகல் என்று ஒப்பிட்டிருக்கின்றனர்; மனநல நிபுணரான கிளென் வில்சன் கூறியதாவது, “[போட்டியாளர்களின்] குறைபாடுகளும் பலவீனங்களும் அவர்களுடைய திறமையைப் போலவே முக்கியமானவை. "போட்டியாளர்களுக்கு நாம் அளிக்கும் மன அழுத்தத்தை நாம் கண்டு களிக்கிறோம் - அவர்கள் இதிலிருந்து மீளுவார்களா மாட்டார்களா?” என்று மனநல நிபுணர் குறிப்பிட்டார். அந்த நிகழ்ச்சி பிரபலப்படுத்துபவர்களுக்கு (சைமன் கோவல் மற்றும் டாக்பேக் TV) ஒரு அற்புதமான நெடுந்தொடர் நிகழ்ச்சியாகியுள்ளது என்று மார்க் போர்கவ்ஸ்கி கூறினார். கேம்பிரிட்ஸ் பல்கலை கழக, கிளாசிக்ஸ் பேராசிரியர் மேரி பியர்ட், பாயில் என்ற அதிசய சம்பவத்தை ஹாட்டண்டாட் வீனஸுடன் ஒப்பிட்டு, “பார்ட்மேனுடைய மேலாளர்களுடைய வாதம், ITVயில் இருப்பவர்கள், சூசன் பாயிலை வெளி உலகத்திற்கு காண்பிப்பதற்காக அளிக்கும் வாதத்திற்கு மாறுபட்டதல்ல. இது செல்வமும் செல்வாக்கும் சம்பாதிப்பதற்கான ஒரு வாய்ப்பு.. உண்மையென்னவென்றால், சூசன் பாயில் நலிவுற்ற, சுரண்டப்பட்ட, ஒரு நடுத்தர வயது பெண் என்று அவர்கள் கூறுகிறார்கள். அவர் BGT யின் மூலம் அதிர்ஷ்ட வாய்ப்பு அளிக்கப்படும் ஒரு வளர்ந்துவரும் நட்சத்திரம் அல்ல” என்று கூறுகிறார்.
அமெரிக்கக் கனவு
பல ஊடக மூலங்கள், பாயிலுடைய வெற்றி அமெரிக்க ஒன்றியத்தில் ஒரு குறிப்பிட்ட பிரதியொலியை எழுப்பியிருப்பதாக உணர்கின்றனர். த ஸ்காட்ஸ்மேன் என்ற இதழில் ஒரு அமெரிக்க கேளிக்கை விமர்சகர், பாயிலுடைய கதையை, எதிர்ப்பையும் வறுமையையும் திறமையினால் வெல்லும் அமெரிக்க கனவுக்கு ஒப்பிட்டிருக்கிறார். அசோஸியேடட் பிரஸ் இதை பாயிலுடைய “வறுமைக் கதை” என்று விவரித்தது. அவருடைய எளிமையான வாழ்க்கைமுறையையும் அவருடைய சொந்த ஊரின் நிலைமையையும் நகர்புற இயலாமை என்று சித்தரித்தனர். த இண்டிபெண்டண்டுடைய நியூயார்க் செய்தியாளர் டேவிட் அஸ்பர்ன், “வாய்ப்பே இல்லாத ஒருவர் திடிரென்று அழகாகி, ஷ்ரெக்கிலிருந்து மை ஃபேர் லேடி யாகும் கனாக் கதைகளுக்கு” அமெரிக்கா எப்பொழுதுமே வரவேற்றிருக்கிறது என்று சுட்டிக்காட்டினார்.
கலாச்சார மேற்குறிப்புகள்
அமெரிக்க கேலிச்சித்திர நிகழ்ச்சி சவுத் பார்க் 2009 ஆம் ஆண்டில் ஏப்ரல் 22ம் தேதி “ஃபேட்பியர்ட்” கிளைக்கதையில் சூசன் பாயிலைக்குறிப்பிட்டது. லேட் நைட் வித் ஜிம்மி ஃபேலன் நிகழ்ச்சியில், சூசன் பாயில் பாடல் பாடிய நிகழ்ச்சி மக்களிடையே கொண்டு வந்த “நல்லுணர்வு” குறித்து ஒரு கேலி சித்திரம் ஒளிபரப்பப்பட்டது; த ஸிம்ப்சன்ஸ் தன்னுடைய 20 ஆம் ஆண்டு நிகழ்ச்சியான “ஸ்பிரிங்க்ஃபீல்ட்ஸ் காட் டேலண்டில்", ஹோமர் ஸிம்ப்சன் பாயில் போலவே வெற்றியடைய வேண்டுமென்று தன்னுடைய கனவு விருப்பத்தைக் கூறுகிறார். வீடியோ விளையாட்டு த ஸிம்ஸ் 3 க்கான ஐரோப்பிய முன்னோட்ட காட்சியில் பாயில் போன்றே கேலி செய்யப்பட்ட ஒரு பாத்திரம் உள்ளது. 2009 ஆம் ஆண்டு ஜூன் மாதத்தில், BBC வானொலி 4 “ஐ ட்ரீம்ட் அ ட்ரீம்” என்ற ஒரு குறுங்கதையை ஒலிப்பரப்பியது. அதில் பிரிட்டன்ஸ் காட் டேலண்டில் பாயில் தோன்றியது மற்றும் கார்டன் பிரௌனின் அரசியல் இன்னல்கள் ஆகியவற்றை இணைத்து சித்தரித்திருந்தது.
புற இணைப்புகள்
பகுப்பு:வாழும் நபர்கள் பகுப்பு:1961 பிறப்புகள் பகுப்பு:மேற்கோள் வழுவுள்ள பக்கங்கள்-கூகுள் தமிழாக்கம் பகுப்பு:கூகுள் தமிழாக்கம்-நபர்கள்
திக்ரே பிரதேசம்
திக்ரே பிரதேசம் (Tigray Region) கிழக்கு ஆப்பிரிக்காவில் அமைந்த எத்தியோப்பியா நாட்டின் வடக்கில் திக்ரே பிரதேசம் அமைந்துள்ளது. இதனை திக்ரே தேசிய பிரதேச அரசு (National Regional State of Tigray) என்றும் அழைப்பர். திக்ரே பிரதேசத்தின் தலைநகரம் மெக்கெல்லே ஆகும்.
திக்ரே பிர்தேசத்தின் வடக்கில் எரித்திரியாவும், மேற்கில் சூடான், தெற்கில் எத்தியோப்பியாவின் அம்மாரா பிரதேசமும், கிழக்கில் எத்தியோப்பியாவின் அபார் பிரதேசமும் எல்லைகளாக உள்ளது.
திக்ரே பிரதேச அரசு அதிபர் தலைமையிலான சட்ட மன்றம் நிர்வாகத்தையும், உயர் நீதி மன்றத்தின் தலைமையில் நீதி நிர்வாகத்தையும் மேற்கொள்கிறது.
நவம்பர் 2020 முதல் தனி நாடு கோரி, எத்தியோப்பியா கூட்டாட்சி அரசுக்கு எதிராக திக்ரே பிரதேச மக்கள் போராடி வருகிறார்கள்.
பண்டைய வரலாறு
திக்ரே பிரதேசம் எத்தியோப்பியா நாகரிகத்தின் தொட்டில் என்று அழைக்கப்படுகிறது. பழைமையான தம்மோத் இராச்சியத்தினர் திக்ரே மற்றும் எரித்திரியா பகுதிகளை கிமு 980 முதல் கிமு 400 வரை ஆண்டனர். . இப்பிரதேசம் சில நூற்றாண்டு காலமாக பண்டைய எகிப்து இராச்சியத்தின் கீழ் இருந்தது. அக்சும் இராச்சியத்தினர் திக்ரே பிரதேசத்தை மையமாகக் கொண்டு கிபி 100 முதல் கிபி 960 முடிய ஆட்சி செய்தனர். இப்பிரதேசத்தில் யூதம், கிறித்துவம் மற்றும் இசுலாமியச் சமயங்கள் தழைத்தோங்கியது. குறைசிகளால் முகமது நபி, மெக்காவிலிருந்து விரட்டியடிக்கப் போது, திக்ரே பிரதேசத்தில் தம்மை பின்பற்றுவர்களுடன் சிறிது காலம் வரை தஞ்சம் அடைந்தனர்.
எத்தியோப்பிய உள்நாட்டுப் போர்
12 செப்டம்பர் 1974 அன்று அரசர் ஹைலி_செலாசிக்கு எதிராக மாக்சிச-லெனினிச பாதுகாப்பு படைகள், காவல் துறையினர், பிராந்திய இராணுவம் ஆகியவற்றின் ஒருங்கிணைப்புக் குழுவால் (சமதர்மவாத எத்தியோப்பாவின் இடைக்கால இராணுவ அரசாங்கம்) தொடங்கப்பட்ட இராணுவப்_புரட்சி ஆகும். கிளர்ச்சியாளர்களின் கூட்டணியான எத்தியோப்பிய மக்களின் புரட்சிகர மக்களாட்சி முன்னணி  (EPRDF), 1991-ல் அரசை வீழ்த்தும் வரை இப்போர் நடந்தது. இப்போரில் குறைந்தபட்சம் 14 லட்ச மக்கள் உயிரிழந்தனர்.
திக்ரே போர்
நவம்பர் 2020-ஆம் ஆண்டில் திக்ரே பிரதேச பொதுத் தேர்தல் முடிந்தவுடன், திக்ரே போராளிகள் தனி நாடு கோரி எத்தியோப்பியா மற்றும் எரித்திரியா அரசுப் படைகளுடன் கொரில்லாத் தாக்குதல்கள் தொடங்கினர். கொரானா பெருந்தொற்று காரணமாக எத்தியோப்பியாவில் வறுமையும், பஞ்சமும் தலைவிரித்தாடியது.
புவியியல்
கிழக்கு ஆப்பிரிக்காவில் அமைந்த எத்தியோப்பியா நாட்டின் வடக்கில் அமைந்த திக்ரே பிரதேசம் அதிகம் மலைகள் கொண்டது. அதில் 10 மலைகள் 2388 மீட்டரும், அதற்கு மேலும் உயரம் கொண்டது. அதில் பெர்ரா இம்பா மலை 3954 மீட்டர் உயரம் கொண்டது. இம்மாகாணத்தில் உற்பத்தியாகும் தக்கீசு ஆறு கிழக்கு சூடான் மற்றும் எரித்திரியா வழியாக பாய்ந்து நைல் நதியுடன் கலக்கிறது.
மக்கள் தொகை பரம்பல்
2007-ஆம் ஆண்டின் மக்கள் தொகை கணக்கெடுப்பின் படி, திக்ரே பிரதேசத்தின் மொத்த மக்கள் தொகை 4,316,988 ஆகும். மக்களில் பெரும்பான்மையாக கிறித்தவர்கள் 	95.6% மற்றும் இசுலாமியர்கள் 4.01% ஆகவுள்ளனர். திக்ரே பிரதேசத்தில் கிறித்தவர்கள் 4.01% ஆகவுள்ளனர்.
இனக்குழுக்கள்
திக்ரே பிரதேசத்தில் திக்ரே மொழி பேசுவர்கள் 96.55% ஆகவுள்ளனர். சகோ மொழி, குனாமா மொழி, சாம்தாங்கா மொழி, அம்ஹரிக் மொழி மற்றும் ஒரோமோ மொழிகள் பேசும் இன மக்கள் 3.45%
வெளி இணைப்புகள்
பகுப்பு:எத்தியோப்பியா பகுப்பு:எத்தியோப்பியாவின் புவியியல் பகுப்பு:எத்தியோப்பியா பிரதேசங்கள்
காலடிபேட்டை கல்யாண வரதராஜ பெருமாள் கோயில்
கடல் மட்டத்திலிருந்து சுமார் 56 மீட்டர் உயரத்தில் அமைந்துள்ள காலடிபேட்டை கல்யாண வரதராஜ பெருமாள் கோயிலின் புவியியல் ஆள்கூறுகள் 13.1534°N, 80.2966°W ஆகும்.
கல்யாண வரதராஜ பெருமாள் சன்னதி, பெருந்தேவி தாயார் சன்னதி, இராமர் சன்னதி, ஆண்டாள் சன்னதி, ஆஞ்சநேயர் சன்னதி மற்றும் சக்கரத்தாழ்வார் சன்னதி ஆகியவை இக்கோயிலின் முக்கிய வழிபாட்டு இடங்களாகும்.
வெளி இணைப்புகள்
பகுப்பு:சென்னை மாவட்டத்திலுள்ள பெருமாள் கோயில்கள்
வடசின்னாரிபாளையம் ஊராட்சி
வடசின்னாரிபாளையம் ஊராட்சி (Vadachinnaripalayam Gram Panchayat), தமிழ்நாட்டின் திருப்பூர் மாவட்டத்தில் உள்ள குண்டடம் வட்டாரத்தில் அமைந்துள்ளது. இந்த ஊராட்சி, காங்கேயம் சட்டமன்றத் தொகுதிக்கும் ஈரோடு மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4890 ஆகும். இவர்களில் பெண்கள் 2415 பேரும் ஆண்கள் 2475 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருப்பூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
காபுல்
காபுல் ஆப்கானிஸ்தான் நாட்டின் மிகப்பெரிய நகரம் மற்றும் தலைநகரம் ஆகும். இதுவே அந்நாட்டின் பொருளாதார, பண்பாட்டு மையமாகவும் திகழ்கிறது. நாட்டின் கிழக்குப் பிரிவில் அமைந்துள்ள இந்நகரின் சனத்தொகை 2015 ஆம் கணக்கெடுப்பின்படி அனைத்து இனக்குழுக்களையும் சேர்த்து சுமார் 3678034 என்று நம்பப்படுகின்றது. விரைவான நகரமயமாதல் காரணமாக காபூல் நகரம் உலகத்தின் 64 ஆவது பெரிய நகரமாகவும், விரைவாக வளர்ச்சியடையும் நகரங்கள் பட்டியலில் 5 ஆவது இடத்தையும் பெற்று வளர்ந்துள்ளது. கடல் மட்டத்தில் இருந்து சுமார் 1800 மீட்டர் உயரத்தில் காபூல் நகரம் உள்ளது.
மேற்கோள்கள்
பகுப்பு:ஆப்கானித்தான் நகரங்கள் பகுப்பு:ஆசியத் தலைநகரங்கள் பகுப்பு:ஆப்கானித்தான்
விஸ்வநாதபுரி பகவதியம்மன் கோயில்
விஸ்வநாதபுரி பகவதியம்மன் கோயில் தமிழ்நாட்டில் கரூர் மாவட்டம், விஸ்வநாதபுரி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் ஒரு கோபுரம் உள்ளது. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
மேற்கோள்கள்
பகுப்பு:கரூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பழைய தருமபுரி
பழைய தருமபுரி அல்லது ஹலே தருமபுரி (Haledharmapuri) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், தருமபுரி வட்டம், தருமபுரி ஊராட்சி ஒன்றியத்துக்கு உட்பட்ட ஒரு வருவாய் கிராமம் ஆகும்.
அமைவிடம்
இந்த ஊரானது மாவட்ட தலைநகரான தருமபுரியிலிருந்து 3 கிலோமீட்டர் தொலைவிலும், மாநில தலைநகரான சென்னையிலிருந்து 289 கிலோமீட்டர் தொலைவிலும் உள்ளது.
மக்கள் வகைபாடு
2011 மக்கள் தொகை கணக்கெடுப்பின்படி கிராமத்தின் மொத்த மக்கள் தொகையானது 4,902 ஆகும். இதில் பெண்களின் எண்ணிக்கை 2,381 என்றும், ஆண்களின் எண்ணிக்கை 2,521 என்றும் உள்ளது. மொத்த எழுத்தறிவு விகிதம் 71.27 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
மேற்கோள்
பகுப்பு:தர்மபுரி மாவட்டத்திலுள்ள கிராமங்கள்
தேசிய தீநுண்மியியல் ஆய்வு நிறுவனம்
மேலும் இந்த ஆய்வு நிறுவனம் இன்ஃப்ளூயன்ஸா (குளிர் காய்ச்சல்), சிறுமூளை அழற்சி (ஜப்பானிய என்செபாலிடிஸ்), ரோட்டா வைரசு, தட்டம்மை, மஞ்சள் காமாலை மற்றும் கொரானா வைரஸ் ஆகியவற்றிற்றிகான தேசிய கண்காணிப்பு மையமாகவும் செயல்படுகிறது.
மேலும் இந்த ஆய்வு நிறுவவனம் புனே பல்கலைக்கழகம் வாயிலாக வைரஸ் கிருமிகள் படிப்புகளில் முதுநிலை அறிவியல் பட்டப் படிப்பும், முனைவர் படிப்பும் வழங்குகிறது.
துறைகள்
இவ்வாராய்ச்சி மையம் சுவாசச் செல்கள், எலக்ட்ரான் மைக்ரோஸ்கோபி, ரிக்கெட்ஸியா, மஞ்சள் காமாலை, இன்ஃப்ளூயன்ஸா மற்றும் வைரஸ்கள் தொடர்பான கிளினிக்கல் தீநுண்மியியல், உயிர்வேதியில், வைரஸ் பதிவுகள் மற்றும் உயிர் அளவையியல் போன்றவைகளில் ஆய்வுப் படிப்புகள் கொண்டுள்ள்து. இந்திய அறிவியல் ஆலோசனைக் குழுவின் (Scientific Advisory Committee (SAC) ஒன்றிப்புடன் இம்மையம் தனது ஆய்வுப் பணிகள் மேற்கொள்கிறது
வெளி இணைப்புகள்
பகுப்பு:இந்திய அரசு அமைப்புகள் * இந்திய மருத்துவ ஆய்வு நிறுவனங்கள் பகுப்பு:புனே பகுப்பு:புனே மாவட்டம் பகுப்பு:மகாராட்டிராவில் கல்வி பகுப்பு:இந்திய மருந்து நிறுவனங்கள் பகுப்பு:ஆய்வு நிறுவனங்கள்
நிலநடுக்க மையம்
நிலநடுக்க மையம் (epicenter, epicentre or epicentrum) என்பது பூமியின் அடியில் நிலநடுக்கம் உருவாகக்கூடிய புள்ளியான குவியப்புள்ளிக்கு நேர் மேலாக பூமியின் மேற்பரப்பில் உள்ள மையப்பகுதியாகும், இந்த வார்த்தையானது புதிய இலத்தீன் பெயர்ச்சொல்லான எபிசென்ட்ரம் (epicentrum) என்பதிலிருந்து  பெறப்பட்ட வார்த்தையாகும். இந்த எபிசென்ட்ரம் என்ற வார்த்தை ஐரிசு நாட்டின் நிலநடுக்கவியல் ஆய்வாளர் இராபர்ட் மேலட் என்பவரால் உருவாக்கப்பட்டது.
நிலநடுக்கவியலில் பயன்பாடு
இடது|thumb|240x240px|பூமியின் அடியில் ஏற்படும் நிலநடுக்கம் தொடங்கும் புள்ளிக்கு நேர் மேலான நிலநடுக்க மையம் (epicentre) நில நடுக்கவியலில், நில நடுக்க மையம் எனப்படுவது புவியின் ஆழத்தில் நில நடுக்கம் தொடங்கக் கூடிய நிலவியல் அடுக்கில் வெடிப்பு ஏற்படக்கூடிய குவியப் புள்ளிக்கு நேர் மேலாக புவியின் மேற்பரப்பில் உள்ள பகுதியாகும். பெரும்பாலான நேர்வுகளில் இந்தப் புள்ளியில் காணப்படும் பகுதியே மிகுந்த சேதத்திற்கு உள்ளாகும் பகுதியாகும். இருப்பினும், பெரிய நிகழ்வுகளில், நில வெடிப்பு நிகழும் இடமானது நீளமாகக் காணப்பட்டால், சேதமானது வெடிப்பின் நீளம் முழுவதும் பரவிக்காணப்படும். உதாரணமாக, அலாஸ்காவில் 2002 ஆம் ஆண்டில் ஏற்பட்ட 7.9 அளவிலான எண் மதிப்பைக் கொண்ட நில நடுக்கமானது நில நடுக்க மையமானது வெடிப்பின் மேற்கு முனையாக இருந்தது. ஆனால், பெருமளவு சேதமானது வெடிப்பின் கிழக்கு முனையிலிருந்து  330 கிமீ தொலைவு வரையே இருந்தது.
நிலநடுக்க மையத் தொலைவு
நில நடுக்கத்தின் போது நில அதிர்வு அலைகள் நில வெடிப்பு மையத்திலிருந்து கோள வடிவில் அலை இயக்கம் போல பரவுகின்றன. புவியின் ஆழத்தில் திரவ அடுக்கின் வெளிப்புற மையம் நெட்டலைகள் அல்லது அமுக்கப்பட்ட (P-அலைகளை) விலகலடையவும், குறுக்கலைகளை (S- அலைகள்) உட்கவர்ந்து கொள்ளவும் செய்கின்றது இதன் காரணத்தால், நில அதிர்ச்சி மையத்திலிருந்து பூமியின் எதிர் பக்கத்தில் நிலநடுக்க மறைவுப் பகுதி ஏற்படுகிறது. நில அதிர்வு நிழல் மண்டலத்திற்கு வெளியே இரண்டு வகை அலைகளையும் கண்டறிய முடியும், ஆனால், அவை வேறுபட்ட வேகம் மற்றும் புவி வழிப்பாதைகள் காரணமாக, அவை வெவ்வேறு நேரங்களில் புவியின் மேற்பரப்பை வந்தடையும். P-அலை மற்றும் S- அலை ஒரே பிரிவினைக் கொண்டிருக்கும் ஒரு பயண நேர வரைபடத்தின் எந்த ஒரு குறிப்பிட்ட நேரத்திலும் நிலநடுக்கமானி நேரத்தின் வேறுபாட்டை அளவிடுவதன் மூலம் புவியியலாளர்களால் நில நடுக்க மையத்திற்கான தொலைவைக் கணக்கிட முடியும். இந்த தூரமே நில நடுக்க மையத் தொலைவு என அழைக்கப்படுகிறது. பொதுவாக இந்தத் தொலைவானது கோணத்தால் அளவிடப்படுகிறது. நில நடுக்க இயலைப் பொறுத்தவரை கோணம் அல்லது பாகை என்பதற்குப் பதிலாக Δ (டெல்டா) எனக் குறிப்பிடப்படுகிறது.
குறைந்தபட்சம் மூன்று நில நடுக்கவியல் அளவிடக்கூடிய நிலையங்களில் இருந்து நில நடுக்க மையத் தொலைவுகள் கணக்கிடப்பட்டதும், மூவச்சாக்கத்தைப் பயன்படுத்தி நில நடுக்க மையத்தின் இருப்பிடத்தைக் கண்டறிவது எளிமையானதாகிறது.
ரிக்டர் மற்றும் குடன்பெர்க் ஆகியோரால் உருவாக்கப்பட்ட நில அதிர்வு அளவுகளை கணக்கிடுவதற்கு நில நடுக்க மையத் தொலைவும் கூட பயன்படுத்தப்படுகிறது.
மேற்கோள்கள்
பகுப்பு:நிலநடுக்கவியல் பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள் பகுப்பு:வடிவவியல் மையங்கள்
இன்னிசை மழை
கதை
விஜய் (நீரஜ்), மம்தா (பர்வீன்), மைக்கேல் ( விவேக் ), சரவணன் (சுதாகர்) ஆகியோர் ஒரே இசைக் குழுவைச் சேர்ந்தவர்களாவர். மைக்கேலும் சரவணனும் மம்தாவை காதலிக்கிறார்கள். ஆனால் மம்தா விஜயை நேசிக்கிறாள். விஜய் காதலை வெறுக்கிறான். அவளுடைய காதலை நிராகரிக்கிறான். அவனது வார்த்தைகளால் வருந்திய, மம்தா தற்கொலைக்கு முயற்சிக்கிறாள். விஜய்யின் தந்தை அவனை தனியாளாக வளர்த்தார். அவனுக்கு அவனது தாயாரைத் தெரியாது. எனவே அவனது தந்தை, உண்மையில், மைக்கேலின் தாய் யார் என்பதை அவனது வெளிப்படுத்துகிறார். இறுதியாக, விஜய் மம்தாவின் அன்பைப் புரிந்துகொண்டு அவளுடைய காதலை ஏற்றுக்கொள்கிறான்.
இசை
படத்தின் பின்னணி இசை மற்றும் பாடல் இசை ஆகியவற்றை இசையமைப்பாளர் இளையராஜா மேற்கொண்டார். 1992 இல் வெளியிடப்பட்ட ஒலிப்பதிவில், வாலி எழுதிய ஒன்பது பாடல்கள் இருந்தன.
வெளி இணைப்புகள்
பகுப்பு:இந்தியத் தமிழ்த் திரைப்படங்கள் பகுப்பு:1992 தமிழ்த் திரைப்படங்கள் பகுப்பு:விவேக் நடித்த திரைப்படங்கள் பகுப்பு:அறிமுக இயக்குநர் திரைப்படங்கள் பகுப்பு:இளையராஜா இசையமைத்த திரைப்படங்கள் பகுப்பு:ஜெய்கணேஷ் நடித்த திரைப்படங்கள் பகுப்பு:குமரிமுத்து நடித்த திரைப்படங்கள்
சப்த கரை கண்ட சிவ தலங்கள்
சப்த கரை கண்ட சிவ தலங்கள் என்பன தமிழ்நாட்டின் திருவண்ணாமலை மாவட்டம் செய்யாற்றின் வடகரையில், காஞ்சி, கடலாடி, மாம்பாக்கம், மகாதேவமங்கலம், எலத்தூர், பூண்டி மற்றும் குருவிமலை ஆகிய இடங்களில் அமைந்த ஏழு சிவாலயங்களைக் குறிக்கும்.
தொன்மக்கதை
அன்னை காமாட்சி சிவனின் உடலில் இடப்பாகத்தைப் பெற வேண்டி காஞ்சியில் இருந்தவாறே தவமியற்றினாள். சிவனை வழிபடுவதற்காக நீர் ஊற்றை உருவாக்குமாறு முருகனிடம் காமாட்சி அம்மன் கேட்டுக்கொண்டாள். காமாட்சியின் கட்டளையை ஏற்று முருகன் தனது ஞானவேலை வீசினான் முருகன் வீசிய ஞானவேல் தென்கயிலாயமான பர்வதமலையின் ஏழு குன்றுகளைத் துளைத்துச் சென்றது. முடிவில் செங்கம் குன்றின் மீது குத்திட்டு நின்றது. வேல் துளைத்த இடத்திலிருந்து நீர் பெருகி ஆறாக ஓடியது. இது சேயாறு என்று பெயர் பெற்றது. தற்போது இந்த ஆறு செய்யாறு என்று அழைக்கப்படுகிறது.
வீசிய ஞானவேல் ஏழு குன்றுகளைத் துளைத்துச் சென்றபோது அங்கு தவமியற்றிய ஏழு அந்தணர்களைக் கொன்றதால் முருகனுக்கு 'பிரம்மஹத்தி தோஷம்' ஏற்பட்டது. இந்த தோஷம் நீங்குவதற்காக முருகன் செய்யாற்றின் வடகரையில் காஞ்சி, கடலாடி, மாம்பாக்கம், மகாதேவமங்கலம், எலத்தூர், பூண்டி மற்றும் குருவிமலை ஆகிய தலங்களில் ஏழு சிவாலயங்களை அமைத்து வழிபட்டான். இந்த ஏழு சிவாலயங்களும் சப்த கரைகண்ட தலங்கள் என்று பெயர்பெற்றன.
காஞ்சி
திருவண்ணாமலை மாவட்டம், போளூரில் இருந்து 25 கி.மீ. தொலைவில் செங்கம் நகரின் வடமேற்கில் அமைந்துள்ள தலம் காஞ்சியாகும். இது ஏழு சப்த கரைகண்ட தலங்களில் முதாலவது ஆகும். இத்தலத்தின் மூலவர் 'கரைகண்டீசுவரர்' ஆவார். தொன்மைமிக்க ஆலயம்.
கடலாடி
கடலாடி திருவண்ணாமலை மாவட்டம், கலசப்பாக்கம் வட்டம் கலசப்பாக்கத்திலிருந்து 10 கி.மீ. தொலைவிலும், திருவண்ணாமலையிலிருந்து 26 கி.மீ. தொலைவிலும் அமைந்துள்ளது. இது ஏழு சப்த கரைகண்ட தலங்களில் இரண்டாவது தலம் ஆகும். இத்தலத்தின் மூலவர் ‘வன்னீஸ்வரர்’ ஆவார். பர்வத மலை அடிவாரத்தில் அண்ணாமலையாரின் பாதம் பட்ட இடம் என்று கருதப்படுகிறது. கடவுளின் பாதம் பட்ட மலையடி என்ற பொருளில் கடவுளடி என்று வழங்கிய இவ்வூர் நாளடைவில் கடலாடி என்று மருவியுள்ளது. தொன்மைமிக்க ஆலயம்.
மாம்பாக்கம்
திருவண்ணாமலை மாவட்டம், கலசப்பாக்கம் வட்டம், கலசப்பாக்கத்திலிருந்து 10 கி.மீ. தொலைவில் அமைந்துள்ள ஊர் மாம்பாக்கம் ஆகும். இத்தலத்தின் மூலவரும் 'கரைகண்டீசுவரர்' ஆவார். இது ஏழு சப்த கரைகண்ட தலங்களில் மூன்றாவது தலம் ஆகும். இக்கோவில் சோழர்கள் காலத்தில் கட்டப்பட்டதாக இங்குள்ள கல்வெட்டுகள் பதிவு செய்துள்ளன. ஒரு சமயம் மகாவிஷ்ணு அமுதம் நிறைந்த கலசத்தை பூமிக்கு எடுத்துவந்து அதனையே சிவனாக எண்ணி வழிபட்டு வந்தாராம். தொடர்ந்து ஏற்பட்ட வெள்ளத்தில் கலசம் அடித்துச் செல்லப்பட்டது. வெள்ளத்தோடு போன கலசம் நிலைபெற்ற இடமே கலசப்பாக்கம் என்று ஒரு தொன்மக்கதை குறிப்பிடுகிறது.
தென்மகாதேவமங்கலம்
சப்த கரை கண்ட தலங்களுள் நான்காவது தலமான தென்மகாதேவ மங்கலம் போளூரில் இருந்து 16 கி.மீ. தொலைவில் அமைந்துள்ளது. தென்மாதிமங்கலம் என்று திரிவு பெற்ற இத்தலத்தின் மூலவர் ‘மத்திய கரைகண்டேஸ்வரர்’ என்று பெயர் பெற்றுள்ளார். கோவிலில் இராஜகோபுரம் இல்லை. எனினும் இரண்டு பிரகாரங்களுடன் கூடிய பெரியகோவில் இது எனலாம். இது ஏழு சப்த கரைகண்ட தலங்களில் நான்காவது தலம் ஆகும்.
குருவிமலை
குருவிமலை திருவண்ணாமலை மாவட்டம், போளூரில் இருந்து 3 கி.மீ. தொலைவில் அமைந்துள்ள சிவத்தலம் ஆகும். ஏழாவது சப்த கரை கண்ட தலம் இதுவாகும். சோழர் காலத்தில் கட்டப்பட்ட இக்கோவிலின் மூலவர் கரைகண்டேசுவரர் ஆவார். மிகவும் சிதலமடைந்து உருத்தெரியாமல் போன இக்கோவில் தற்போது மேற்கொள்ளப்பட்ட பெருமுயற்சியால் நிலைபெற்றுள்ளது
மேற்கோள்கள்
பகுப்பு:சிவன் கோயில்கள் பகுப்பு:திருவண்ணாமலை மாவட்டத்திலுள்ள சிவன் கோயில்கள்
காவேரி (நடிகை)
காவேரி என்றும் கல்யாணி என்றும் அறியப்படுபவர், இந்திய திரைப்பட நடிகையாவார். இவர் 1986ல் மலையாளத் திரைப்படத்துறையில் குழந்தை நட்சத்திரமாக நடித்தார். அதன் பின்பு எண்ணற்ற மலையாளம், தமிழ், தெலுங்கு மற்றும் கன்னடம் ஆகிய தென்னிந்திய திரைப்படங்களில் நடித்துள்ளார். துணை நடிகையாக மலையாளம், தமிழ் திரைப்படங்களில் நடித்துள்ளார். சிறந்த நடிகைக்கான நந்தி விருதினை பெற்றவர்.
தொலைக்காட்சியில்
இவர் சன் தொலைக்காட்சியில் தியாகம் என்ற தொடரில் அபிராமி என்ற கதாப்பாத்திரத்தில் நடித்துள்ளார். to 1.30 PM
வெளி இணைப்புகள்
பகுப்பு:இந்தியத் திரைப்பட நடிகைகள் பகுப்பு:வாழும் நபர்கள் பகுப்பு:கேரள நடிகைகள் பகுப்பு:தமிழ்த் திரைப்பட நடிகைகள் பகுப்பு:தெலுங்குத் திரைப்பட நடிகைகள் பகுப்பு:மலையாளத் திரைப்பட நடிகைகள் பகுப்பு:கன்னடத் திரைப்பட நடிகைகள் பகுப்பு:20 ஆம் நூற்றாண்டின் இந்திய நடிகைகள் பகுப்பு:தமிழ்த் தொலைக்காட்சி நடிகைகள்
புறப்பொருள் வெண்பாமாலை
உரைதருநூல்
இஃது ஓர் உரைதருநூல். இதில் இலக்கணம் கூறும் நூற்பா 'கொளு' என்னும் தலைப்பில் அளவு ஒத்த இரண்டடிப் பாடலாக உள்ளது. இந்த இலக்கணத்துக்கு மேற்கோளாக ஆசிரியரே இயற்றிய வெண்பா, அல்லது ஆசிரியப்பா தரப்பட்டுள்ளது.
தொல்காப்பியத்துக்குப் பின்
தொல்காப்பியத்துக்குப் பின் புறப்பொருள் இலக்கணம் பற்றி எழுதப்பட்ட ஒரே நூல் இஃதெனக் கூறப்படுகிறது.
வெண்பாமாலை
புறத்திணை பன்னிரண்டும் புறம், புறப்புறம், அகப்புறம் என மூன்று வகையாகப் வகைப்படுத்தப்பட்டுள்ளன. அவற்றில் 342 கொளுக்கள் 341 துறைகள் (19+13+20+21+8+28+23+32+47+37+18+36+ஒழிபு 18) காணப்படுகின்றன. அத்துறைகளை விளக்க நூலாசிரியர் 361 எடுத்துக்காட்டு பாடல்களைக் கையாண்டுள்ளார். அவற்றில் கைக்கிளைத் திணை நீங்கலாக ஏனைய திணைகள் அனைத்திலும் காணப்படும் எடுத்துக்காட்டுப் பாடல்கள் வெண்பா யாப்பில் அமைந்திருக்கின்றன. பாடல்களில் பெரும்பான்மை வெண்பாக்கள். எனவே இதனை வெண்பாமாலை என்று அழைக்கலாயினர்.
பிற்கால உரையாசிரியர்கள் மேற்கோள்
புறப்பொருள் விளக்கும் நூல்கள் அரிதாக இருந்ததினாலோ என்னவோ, 12-ஆம் நூற்றாண்டைச் சேர்ந்த இளம்பூரணர், மற்றும் நச்சினார்க்கினியர் போன்ற பிற்காலத்து உரையாசிரியர்கள் புறப்பொருள் வெண்பாமாலையில் இருந்து பெருமளவு பாடல்களை மேற்கோள்களாக எடுத்தாண்டுள்ளனர்.
பாகுபாடு
தொல்காப்பியர், எனப் பாகுபடுத்திக் காட்டினார். அந்தப் புறப்பொருளைப் புறப்பொருள் வெண்பாமாலை 12 திணைகளாகப் பகுத்துள்ளது. அந்த 12 திணைகளையும் அந்நூலின் ஆசிரியர் ஐயனாரிதனார் 3 பிரிவுகளாகப் பாகுபடுத்தி உள்ளார். அவை, என்பனவாகும்.
ஆசிரியர்
புறப்பொருள் வெண்பாமாலையின் ஆசிரியர் ஐயனாரிதனார். இவரை ‘வானவர் மருமான் ஐயனாரிதனார்’ என்று இந்நூலின் பாயிரம் குறிப்பிடுகிறது. (மருமான் = மருமகன்) சேரநாட்டு ஐயப்பன் கோயில் ஐயனார் சங்ககாலத்தில் அயிரை எனப் போற்றப்பட்டதை இங்கு நினைவுபடுத்திக் கொண்டால் புலவர் பெயருக்கு விளக்கம் புரியும். செங்குட்டுவன் தம்பி இளங்கோவடிகள் சிலப்பதிகாரம் பாடியதை எண்ணும்போது சேரர்-குடியின் தமிழ்த்தொண்டு புலனாகும்.
முந்துநூல்
அகத்தியரின் மாணாக்கர் 12-பேர், 12-திணைகளுக்குரிய இலக்கணம் பாடித் தொகுத்ததாகச் சொல்லப்படும் நூல் பன்னிருபடலம், இந்தப் புறப்பொருள் வெண்பாமாலைக்கு முதல்நூல் என்றும் கருதப்படுகிறது.
இந்நூலின் பகுப்புகள்
ஆகிய திணைகளின் அடிப்படையில் 12 படலங்களாகப் பகுத்து அமைக்கப்பட்டுள்ளது. ஒவ்வொரு திணையும் பல துறைகளாகப் பகுத்துக் காட்டப்பட்டுள்ளன. இந்தத் துறைகளைத் தொகுத்துக் காட்டும் பாடல் ஒன்று ஒவ்வொரு திணைக்கும் உள்ளது. இதனைச் சூத்திரம் என்கின்றனர். இப்படி 19 சூத்திரங்கள் உள்ளன. ஒவ்வொரு துறையும் ஈரடி நூற்பா ஒன்றால் விளக்கப்படுகிறது. இதனை இதன் உரையாசிரியர் கொளு என்று குறிப்பிடுகிறார். (செய்தியைக் கொண்டது கொளுதானே?) இந்நூலில் 342 கொளுக்கள் உள்ளன. மேலும் ஒழிபு என்னும் தலைப்பின்கீழ் 19 வென்றி-துறைகள் உள்ளன. இந்நூலில் கைக்கிளைத் திணை பாடல்கள் மட்டும் மருட்பாவின் அமைந்திருப்பது குறிப்பிடத்தக்கது.
ஒவ்வொரு கொளுவுக்கும் விளக்கம், அந்தத் துறையை விளக்கும் வெண்பா அல்லது ஆசிரியப்பா ஒன்று, அதற்கு உரை என்னும் பாங்கில் அந்த உரை அமைந்துள்ளது.
நூல்
நூலில் சொல்லப்படும் இலக்கணமும், மேற்கோள் பாடலும் எவ்வாறு உள்ளன என்பதற்கு எடுத்துக்காட்டுகள்
1
கைக்கிளைப் படலம், பெண்பாற் கூற்று, நெஞ்சொடு மெலிதல், பாடல் எண் 304 அருஞ்சொல் வஞ்சி அல்லிருட் செலீஇய நெஞ்சொடு புகன்ற நிலையுரைத் தன்று. மல்லாடு தோளான் அளியவாய் மாலிருட்கண் செல்லாம் ஒழிக செலவென்பாய் நில்லாய் புனையிழை இழந்த பூசல் வினையினும் நினைதிழோ வாழியென் நெஞ்சே.
2
வெட்சிப்படலம், விரிச்சி பாடல் எண் 4 வேண்டிய பொருளின் விளைவுநன்கு அறிதற்கு ஈண்டுஇருள் மாலை சொல்ஓர்த் தன்று எழுவணி சீறூர் இருள்மாலை முன்றில் குழுவினம் கைகூப்பி நிற்பத் - தொழுவில் குடங்கள் கொண்டுவா என்றான் குணிவில் தடங்கையாய் வென்றி தரும்
கருவிநூல்
சேரர் பரம்பரையினராகிய ஐயனாரிதனார் அருளிச்செய்த புறப்பொருள் வெண்பாமாலை மூலமும், சாமுண்டி தேவநாயனார் இயற்றிய உரையும், ஐந்தாம் பதிப்பு - 1942.
கண்டதேவி ஊராட்சி
கண்டதேவி ஊராட்சி (Kandadevi Gram Panchayat), தமிழ்நாட்டின் சிவகங்கை மாவட்டத்தில் உள்ள தேவகோட்டை வட்டாரத்தில் அமைந்துள்ளது. இந்த ஊராட்சி, காரைக்குடி சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3303 ஆகும். இவர்களில் பெண்கள் 1676 பேரும் ஆண்கள் 1627 பேரும் உள்ளனர்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:சிவகங்கை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
அரியலூர் ஊராட்சி
அரியலூர் ஊராட்சி (Ariyalur Gram Panchayat), தமிழ்நாட்டின் கள்ளக்குறிச்சி மாவட்டத்தில் உள்ள ரிஷிவந்தியம் வட்டாரத்தில் அமைந்துள்ளது. இந்த ஊராட்சி, ரிஷிவந்தியம் சட்டமன்றத் தொகுதிக்கும் கள்ளக்குறிச்சி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2782 ஆகும். இவர்களில் பெண்கள் 1353 பேரும் ஆண்கள் 1429 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:கள்ளக்குறிச்சி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
தி புஸ்ஸிகேட் டால்ஸ்
தி புசிகேட் டால்ஸ் (சுருக்கமாக பி.சி.டி ) ஓர் அமெரிக்க பாப் இசை மகளிர் குழு மற்றும் நடன சேர்ந்திசைக் குழுவாகும். இது 1995 ஆம் ஆண்டில் கலிபோர்னியாவின் லாஸ் ஏஞ்சல்ஸ் நகரில் கிண்டல் செய்யும் பாடகர் குழுவாக நடன அமைப்பாளர் ராபின் ஆண்டின் அவர்களால் நிறுவப்பட்டது. தேசிய அளவில் கவனம் பெற்றதன் விளைவாக, 2003 ஆம் ஆண்டில் இண்டெர்ஸ்கோப் ரிகார்ட்ஸ் நிறுவனத்துடன் பாடல் பதிவு ஒப்பந்தத்தை பேரம் பேசினார், அதன் மூலம் இந்தக் குழு இசை வர்த்தகத்தில் ஈடுபடும் உரிமை கொண்டதாக மாறியது. நிகோலே ஷ்ரெஸ்சிங்கர் மற்றும் மெலடி தார்ட்டன் ஆகியோரை அறிமுகப்படுத்தி குழுவின் குரல் வளத்தை வலுப்படுத்தினார். அதன் பின்னர் குழுவானது ஆண்டின், இண்டெர்ஸ்கோப் மற்றும் பல்வேறு பங்காளிகளின் நேரடியான கண்காணிப்பில் மேற்பார்வையிலான ஒரு உலகளாவிய பிரபலத்தையும் வணிக முத்திரையையும் உருவாக்கியது. அவர்கள் நிகழ் தொலைக்காட்சித் தொடர்களிலும், ஓர் லாஸ் வேகாஸ் நிகழ்வையும் விற்பனைப் பொருட்களில் பெயரிடுதல் உட்பட பிறவற்றிலும் நடவடிக்கைகளை விரிவுபடுத்தினர்.
2005 ஆம் ஆண்டில் ஒரு இசைக் குழுவாக வெற்றியானது அவர்களின் பி.சி.டி என்ற முதல் இசைத் தொகுப்பின் மூலம் அடையப்பெற்றது, அமெரிக்காவில் சிறந்தவற்றில் ஐந்தாவதாக அது இடம்பெற்றது. அதில் "டோண்ட் சா", "பட்டன்ஸ்" மற்றும் "ஸிடிக்விடு" ஆகிய மூன்று வெற்றிகரமான பாடல்கள் இடம்பெற்றன. இவற்றில் பின்னது குழுவுக்கு கிராமி விருதிற்கான பரிந்துரையைப் பெற்றுத்தந்தது. 2008 ஆம் ஆண்டு மார்ச்சில் கார்மிட் பாசர்ரின் விலகலுக்குப் பின்னர், குழுவானது ஐவர் குழுவானது. மேலும் அவ்வாண்டின் செப்டம்பரில் அவர்களின் இரண்டாவது இசைத் தொகுப்பை வெளியிட்டனர். டால் டாமினெஷன் என்ற அந்த ஆல்பத்தில் "வென் ஐ க்ரோ அப்", "வாட்சா திங்க் அபௌட் தட்", "ஐ ஹேட் திஸ் பார்ட்", "ஜெய் ஹோ!(யூ ஆர் மை டெஸ்டினி)", "பாட்டில் பாப்" மற்றும் "ஹஷ் ஹஷ்; ஹஷ் ஹஷ்" உள்ளிட்ட ஒற்றைப் பாடல்கள் இடம்பெற்றன.
அவர்களது புகழுடைய வளர்ச்சிக் காலம் முழுதும், குழுவானது அதன் வெளிப்படையான செக்ஸி தோற்றத்திற்கும் வழக்கமான தெளிவான நடனங்களுக்கும், அத்தோடு முன்னணிப் பாடகரான ஷ்ரெஸ்சிங்கருக்கு அதிக முக்கியத்துவம் கொடுத்தது மற்றும் குழுவின் அனைத்து முதன்மை மற்றும் பின்னணிக் குரல் பாடல்களை அவரைக் கொண்டு பாடச் செய்யப்பட்டது ஆகியவற்றிற்காக விமர்சிக்கப்பட்டது. குழுவின் பிரிதல் பற்றிய எண்ணற்ற வதந்திகள் இருந்ததாலும், குழுவானது தற்போது ஒரு இடைவெளியை எடுத்துக் கொண்டிருக்கிறது. மேலும் அக்குழுவானது 2010 ஆம் ஆண்டில் அவர்களது மூன்றாவது ஒலிப்பதிவு இசைத் தொகுப்பு, ஒரு புத்தம் புதிய குழு வரிசை மற்றும் ஒரு சுற்றுப்பயணத்தோடு திரும்ப வரவுள்ளது.
கிண்டல் நடனம்: 1995-2003
ஆன்டின் 1990 ஆம் ஆண்டின் போது கிறிஸ்டினா ஆப்பிள்கேட் மற்றும் கார்லா காமா ஆகியோருடன் நவீன கிண்டல் நடனக்குழுவைப் பற்றிய கருத்தை ஆராயத் துவங்கியது. 1995 ஆம் ஆண்டில் நடனக் குழுவின் முதல் நிகழ்ச்சி நடந்தது. இந்தக் காலகட்டத்தில் அதன் உருவாகி வரும் வரிசையில் 1995 ஆம் ஆண்டில் துவக்கத்திலிருந்து பல உறுப்பினர்களைக் கண்டது. அவர்கள் எண்ணற்ற கௌரவக் குரல் பாடகர்களுடன், 1950கள் மற்றும் 1960களின் பிரபல இசைத் தரநிலைகளின் திரட்டுகளுடனும், அதேபோன்று உள்ளாடைகளுடனோ அல்லது பழம் பாணியிலான மாடல் அழகிகளின் ஆடைகளுடன் நிகழ்ச்சிகளை நிகழ்த்தினர். அவர்கள் 1995 ஆம் ஆண்டிலிருந்து 2001 ஆம் ஆண்டு வரை தங்கியிருந்த லாஸ் ஏஞ்சல்ஸின் இரவு விடுதியான வைப்பர் ரூம் கிளப்பில் தர்ஸ்டே நைட் ரெசிடென்சியைப் பெற்றனர்.